
ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 372 


27 Απριλίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Αλλογενών αλλοδαπών . 1 

Λειτουργία του συστήματος των τηλεφωνικών αιτή¬ 
σεων για την έκδοση του Αποδεικτικού Φορολογι¬ 
κής Ενημερότητας . 2 

Σύσταση θέσης για την πρόσληψη Ιδιωτικού Εκπαιδευ¬ 
τικού με σχέση εργασίας ιδιωτικού δικαίου αορίστου 
χρόνου (άρθ. 62 Ν. 1566/85) . 3 

Μεταβίβαση στους Προϊσταμένους των υπηρεσιακών 
μονάδων που σύμφωνα με τα άρθρα 29, παρ. 2 και 
30 παραγρ. 3 του Ν. 2538/97 (Α' 242) επανήλθαν 
στο Υπουργείο Γεωργίας, της εξουσίας να υπογρά¬ 


φουν «Με εντολή Υπουργού» . 4 

Ανακαθορισμός του ύψους των ασφαλιστικών εισφο¬ 
ρών του Κλάδου Ασθένειας του ΤΕΒΕ από 
1.1.1998 . 5 

Διορισμός Εκπροσώπου της ΟΚΕ στο Δ.Σ. της ΕΡΤ 
Α.Ε . 6 

Τροποποίηση Ο.Ε.Υ. Δήμου Νεάπολης . 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 39319/8434 κ.ά. (1) 

Πολιτογράφηση Αλλογενών αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 39319/8434/14.4.1998 απόφαση τουΥφ/ 
γού Εσωτερικών Δημ. Διοίκησης και Αποκ/σης, έγινε δε¬ 
κτή η από 2.6.95 αίτηση πολ/γράφησης του αλλογενούς 
αλλοδαπού ΚΟΛΟΜΠΟ Φράνκο - Στέφανο του Αμβρόσιο, 
για την απόκτηση της Ελληνικής Ιθαγένειας. 

Με την Φ. 58209/6917/14.4.1998 απόφαση του Υφ/ 
γού Εσωτερικών Δημ. Διοίκησης και Αποκ/σης, έγινε δε¬ 


κτή η από 17.4.1 997 αίτηση πολιτογράφησης της αλλογε¬ 
νούς αλλοδαπής ΚΙΕΛΜΠΟΒΙΤΣ Ντανούτα του Ταντέους, 
για την απόκτηση της Ελληνικής Ιθαγένειας. 

Αθήνα, 14 Απριλίου 1998 

Ο ΥΦΥΠΟΥΡΓΟΙ 

Λ. ΠΑΠΑΔΗΜΑΣ 

Αριθ. ΔΙΣΚΠΟ/Φ.29/8352 (2) 

Λειτουργία του συστήματος των τηλεφωνικών αιτήσεων 

για την έκδοση του Αποδεικτικού Φορολογικής Ενημε¬ 
ρότητας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 22 του Ν. 2539/97 (ΦΕΚ 244 Α7 
4.12..97). 

β) Του άρθρου 29Α' του Ν. 1558/1985, όπως προστέ¬ 
θηκε με το άρθρο 27 του Ν. 2081/1992 και τροποποιή¬ 
θηκε το άρθρο 27 του Ν. 2081/1992 και τροποποιήθηκε 
με τις διατάξεις του εδαφίου α' της παρ. 2 του άρθρου 1 
του Ν. 2469/1997 (ΦΕΚ 38 Α71997). 

2. Τη ΔΙΔΚ/Φ1/20199/5.9.97 (ΦΕΚ 801 Β') κοινή από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης, «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης», όπως τροποποιήθηκε με 
την όμοια απόφαση Δ1ΔΚ/Δ1 /23470/20.10.97 (ΦΕΚ 924 
Β'). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Η έναρξη λειτουργίας του συστήματος των τηλεφωνι¬ 
κών αιτήσεων για την έκδοση του Αποδεικτικού Φορολογι¬ 
κής Ενημερότητας ορίζεται την 4η Μαΐου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1998 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. Δ2/868 (3) 

Σύσταση θέσης για την πρόσληψη Ιδιωτικού Εκπαιδευτι¬ 
κού με σχέση εργασίας ιδιωτικού δικαίου αορίστου 

χρόνου (άρθ. 62 Ν. 1566/85). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 1 του άρθρ. 62 του Ν. 1566/85 
«Δομή και λειτουργία της Α/θμιας και Β/θμιας Εκπ/σης και 
άλλες διατάξεις·» (ΦΕΚ 167 τ.Α'/85). 

2. Τις διατάξεις του Ν. 2470/97 (ΦΕΚ 40 τ.Α’) «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις». 

3. Τις υπάρχουσες ανάγκες σε διδακτικό προσωπικό 
στη δευτεροβάθμια εκπαίδευση. 

4. Την υποβληθείσα αίτηση του καθηγητή Γεωργίου Δα- 
μαλά με τα σχετικά δικαιολογητικά. 

5. Τις διατάξεις του άρθρου 1 του Ν. 2469/97 (ΦΕΚ 
38/97 τ.Α') και του άρθρου 29Ατου Ν. 1558/85 (ΦΕΚ 137 
Α’) όπως προστέθηκε με το άρθρο 27 του Ν. 2081 /92 και 
το γεγονός ότι από την απόφαση αυτή προκαλείται δα¬ 
πάνη σε βάρος του Κρατικού Προϋπολογισμού ύψους 
4.000.000 δρχ. για το τοέχον οικονομικό έτος και δρχ. 
7.000.000 περίπου για καθένα από τα πέντε επόμενα οι¬ 
κονομικά έτη. 

Η εκ δρχ. 4.000.000 δαπάνη έτους 1998 θα αντιμετω¬ 
πιστεί από τις εγγεγραμμένες πιστώσεις στους Κ.Α.Ε. της 
κατηγορίας 0300 του προϋπολογισμού χρήσης 1998 του 
Ε.Φ. 19-220 του ΥΠΕΠΘ. 

Η εκ δρχ. 7.000.000 ετήσια δαπάνη για καθένα από τα 
πέντε επόμενα οικονομικά έτη θα αντιμετωπιστεί με την 
πρόβλεψη και εγγραφή της πίστωσης αυτής στους ΚΑΕ 
της κατηγορίας 0300 του Ε.Φ. 19-220 του ΥΠΕΠΘ στον 
προϋπολογισμό ενός εκάστου των πέντε επομένων ετών. 

6. Την αριθμ. 1107147/1239/0006/4.10.96 (ΦΕΚ 
922/Β77.10.96) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

7. Την αρ. ΔΙΔΚ/Φ. 1/20199/5.9.1997 (ΦΕΚ 801/Β/ 
5.9.97) απόφαση του Πρωθυπουργού και του Υπουργού 
Εσωτερικών Δημ. Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών Δημ. Διοίκησης και 
Αποκέντρωσης στους Υφυπουργούς Εσωτερικών Δημ. 
Διοίκησης και Αποκέντρωσης». 

8. Την αριθμ. 213/29.8.97 Π.Υ.Σ. 

9. Την αριθμ. 7527/17.11.97 Απόφαση του Προϊσταμέ¬ 
νου του Γ ραφείου ΤΕΕ της Α' Δ/νσης ΔΕ Ν. Αθηνών από 
την οποία προκύπτει ότι ο ανωτέρω εκπαιδευτικός απολύ¬ 
θηκε από το ιδιωτικό ΤΕΛ «ΩΜΕΓΑ» λόγω άρσης αδείας 
ίδρυσης και λειτουργίας, αποφασίζουμε: 

Συστήνουμε μία (1) θέση καθηγητή κλ. ΠΕ9 Οικονομο¬ 
λόγων στη δημόσια Β/θμια Εκπ/ση σχέση εργασίας Ιδ. Δι¬ 
καίου αορίστου χρόνου με βαθμό Α' και Μ.Κ. 11 του Ν. 
1566/85 και 2470/97, για την πρόσληψη του ανωτέρω 
εκπ/κού σύμφωνα με το άρθ. 62 του Ν. 1566/85 που απο¬ 
λύθηκε από Ιδ. Σχολείο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1998 

ΟΙ ΥΠΟΥΡΓΟΙ 

ΥΦΥΠ ΕΣΩΤΕΡΙΚΟΝ ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΟΝ 

ΣΤ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 
-♦- 

Αριθ 297389 (4) 

Μεταβίβαση στους Προϊσταμένους των υπηρεσιακών μο¬ 
νάδων που σύμφωνα με τα άρθρα 29, παρ, 2 και 30 πα- 

ραγρ. 3 του Ν. 2538/97 (Α' 242) επανήλθαν στο 

Υπουργείο Γεωργίας, της εξουσίας να υπογράφουν 

«Με εντολή Υπουργού». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 16, 25, 26, 29 και 29Α του 
Ν. 1558/85 «Κυβέρνηση και Κυβερνητικά Όργανα» (Α' 
137) όπως τροποποιήθηκαν και ισχύουν. 

2. Του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α' 101). 

3. Των Προεδρικών Διαταγμάτων 433/77 «περί Οργανι¬ 
σμού του Υπουργείου Γεωργίας» (Α' 133) και του 402/88 
«Οργανισμός Υπουργείου Γεωργίας» (Α' 187), όπως τρο¬ 
ποποιήθηκαν μεταγενέστερα. 

4. Των άρθρων 29 παρ. 2 και 30, παραγρ. 3 του Ν. 
2538/97 «Τροποποίηση της κείμενης νομοθεσίας για τα 
γεωργικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις» (Α' 242). 

5. Την ανάγκη διασφάλισης της εύρυθμης λειτουργίας 
των υπηρεσιακών μονάδων που επανήλθαν στο Υπουρ¬ 
γείο Γεωργίας και της ταχείας προώθησης των θεμάτων 
τους, αποφασίζουμε: 

Μεταβιβάζουμε στους Προϊσταμένους των υπηρεσια¬ 
κών μονάδων σι οποίες επανήλθαν στο Υπουργείο Γεωρ¬ 
γίας όπως αυτές αναψέρονται στα άρθρα 29 παρ. 2 και 30 
παρ. 3 του Ν. 2538/97 «Τροποποίηση της κείμενης νομο¬ 
θεσίας για τα γεωργικά και κτηνιατρικά φάρμακα, ρύθμιση 
χρεών συνεταιριστικών οργανώσεων και άλλες διατάξεις» 
(Α' 242), την εξουσία να υπογράφουν «Με εντολή Υπουρ¬ 
γού» αποφάσεις, έγγραφα ή άλλες πράξεις που εκδίδονται 
σύμφωνα με τις κείμενες διατάξεις για τα κατωτέρω θέ¬ 
ματα: 

1. Χορήγηση κανονικών και αναρρωτικών αδειών, κα¬ 
θώς και αδειών κυήσεως και λοχείας. 

2. Παραπομπή των υπαλλήλων στις αρμόδιες Υγειονομι¬ 
κές Επιτροπές και θεώρηση βιβλιαρίων νοσηλείας των 
υπαλλήλων και των μελών της οικογένειας τους και σχε¬ 
τική με το αντικείμενο αυτό αλληλογραφία. 

3. Ενέργεια προπαρασκευαστικών, εκτελεστικών, υπο¬ 
μνηστικών, πληροφοριακών εγγράφων, τις πράξεις θέσης 
στο αρχείο εγγράφων που δεν χρήζουν παραπέρα ενερ¬ 
γειών καθώς και απαντήσεις σε αιτήσεις και αναφορές 
πληροφοριακού περιεχομένου. 

4. θεώρηση και υπογραφή μισθοδοτικών καταστάσεων, 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

εξόδων μετακίνησης εκτός έδρας και λοιπών δικαιολογη- 
τικών πληρωμής δαπανών της υπηρεσίας. 

5. Έγκριση εκτός έδρας μετακίνησης για εκτέλεση 
υπηρεσίας των υπαλλήλων της υπηρεσιακής μονάδας 
πλην του Προϊσταμένου αυτής. 

6. Κίνηση του οικονομικού προϋπολογισμού της Υπηρε¬ 
σίας. 

7. Ανάθεση αρμοδιοτήτων στους υπαλλήλους της Υπη¬ 
ρεσίας. 

8. Συγκρότηση Επιτροπών για την παραλαβή υλικών, 
διαγραφή μονίμου και αναλώσιμου υλικού, ανάθεση μικρο- 
εργασιών στην υπηρεσία, διενέργεια πρόχειρων και ανοι¬ 
κτών διαγωνισμών για την προμήθεια εφοδίων της υπηρε¬ 
σίας καθώς και την κατακύρωση αυτών και υπογραφή σχε¬ 
τικών συμβάσεων. 

9. Έλεγχος νομιμότητας των πινάκων επιλογής, η πρόσ¬ 
ληψη, η τοποθέτηση και η ανάκληση πρόσληψης προσω¬ 
πικού με σχέση εργασίας Ιδιωτικού Δικαίου ορισμένου 
χρόνου (εποχιακό). 

10. Καταγγελία της σύμβασης εργασίας για σπουδαίο 
λόγο διαρκούσης της απασχόλησης προσωπικού με σχέση 
εργασίας Ιδιωτικού Δικαίου ορισμένου χρόνου. 

11. Η παροχή εργασίας, κατά τις Κυριακές, τις κατά το 
Νόμο εξαιρέσιμες ημέρες, κατά τη νύχτα, καθώς και η 
υπερωριακή απασχόληση του προσωπικού μέσα στα νό¬ 
μιμα όρια. 

12. Απόφαση απασχόλησης προσωπικού κατά Σάββατα 
ή Δευτέρα επί πενθήμερης εβδομαδιαίας εργασίας. 

13. Διαπίστωση αποχής από την υπηρεσία λόγω ανυπαί- 
τιου κωλύματος μισθωτών. 

14. Χορήγηση συνδικαλιστικών αδειών και αδειών άνευ 
αποδοχών μέχρι 11 μήνες. 

15. Περίληψη για δημοσίευση στον Τύπο προκηρύξεων 
για πρόσληψη εποχιακού προσωπικού. 

16. Απόφαση αναγνώρισης χρόνου προϋπηρεσίας, μι- 
σθολογικής εξέλιξης και καθορισμού αποδοχών. 

17. Πράξη αποδοχής παραίτησης των μισθωτών με 
σχέση εργασίας Ιδιωτικού Δικαίου ορισμένου χρόνου 
(εποχιακών). 

18. Προέγκριση κίνησης, διαταγές πορείας, δελτία κί¬ 
νησης των ΚΎ. αυτοκινήτων. 

Από τις διατάξεις της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1998 

0 ΥΠΟΥΡΓΟΣ 

ΣΤ. ΤΖΟΥΜΑΚΑΣ 

Αριθ. 35/481 (5) 

Ανακαθορισμός του ύψους των ασφαλιστικών εισφορών 
του Κλάδου Ασθένειας του ΤΕΒΕ από 1.1.1998. 

ΟΙ ΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑ!, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑ! ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 55 του Ν. 2084/ 
1992 «Αναμόρφωση της Κοινωνικής Ασφάλισης και άλλες 
διατάξεις» (Α' 165). 


2. Την αρ. 80078/4.10.1996 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β' 924). 

3. Τηναρ. 1107147/1239/0006α/4.10.96 Κοινή Από¬ 
φαση του Πρωθυπουργού και του Υπουργού Εθνικής Οι¬ 
κονομίας «ανάθεση αρμοδιοτήτων Υπουργού Οικονομι¬ 
κών στους Υπουργούς Οικονομικών» (ΦΕΚ 922Β796). 

4. Τις διατάξεις του άρθρου 29Α του Ν. 1558/85 (ΦΕΚ 
37Α) που προστέθηκε με το άρθρο 27 του Ν. 2081/92 
(ΦΕΚ 154Α) και τροποποιήθηκε με το άρθρο 1 παρ. 2α 
του Ν. 2469/97 (ΦΕΚ 38Α). 

5. Την 1050/322/29.12.97 απόφαση του Δ.Σ. του 
Τ.Ε.Β.Ε. 


6. Τη γνώμη του Συμβουλίου Κοινωνικής Ασφαλίσεως, 
που διατυπώθηκε στην 32η/16.3.98 συνεδρίαση του της 
Κθ' περιόδου. 

7. Το γεγονός ότι από τις διατάξεις της απόφασης αυτής 
δεν προκαλείται επιβάρυνση στον Κρατικό Προϋπολογι¬ 
σμό ούτε στο ΤΕΒΕ, αποφασίζουμε: 

Από 1.1.1998 η μηνιαία εισφορά των ασφαλισμένων 
στον Κλάδο Ασθένειας του ΤΕΒΕ, οι οποίοι υπήχθησαν 
στην ασφάλιση μέχρι 31.12.1992, ορίζεται κατά ασφαλι¬ 
στικής κατηγορία ως εξής: 

ΑΣΦΑΛΙΣΤΙΚΗ ΚΑΤΗΓΟΡΙΑ ΑΣΦΑΛΙΣΤΡΟ ΚΛΑΔΟΥ 

ΑΣΘΕΝΕΙΑΣ 


Α 

Β 

Γ 

Δ 

Ε 

ΣΤ 

Ζ 

Η 

θ 

I 


(σε δραχμές) 
11.330 
11.440 
12.650 

13.400 
14.600 

15.300 

17.100 

18.100 

18.300 

18.400 


Η απόφαση να δημοσιευθεί στην Εφημερίδα της Κυ¬ 
βερνήσεως. 


Αθήνα, 14 Απριλίου 1998 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΥΦΥΠ. ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΦΑΡΜΑΚΗΣ 

- *- 

Αριθ. 8361/Ε (6) 

Διορισμός Εκπροσώπου της ΟΚΕ στο Δ.Σ. τηςΕΡΤ Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1) Τις διατάξεις του Π.Δ. 181 /94 «Συγκρότηση της Γ ενι¬ 
κής Γραμματείας και Πληροφοριών σε Υπουργείο Τύπου 
και Μέσων Μαζικής Ενημέρωσης και καθορισμός αρμο¬ 
διοτήτων του». 

2) Τις διατάξεις του Ν. 1730/87, όπως ισχύει οήμερα. 

3) Τις διατάξεις των άρθρων 2, 6 και 7 του Ν. 2414/96 
(ΦΕΚ 135 Α'). 

4) Την αριθ. 5271/Ε/14.3.97 Κοινή απόφαση Υπουρ¬ 
γών Εθνικής Οικονομίας - Οικονομικών και Τύπου και 
Μ.Μ.Ε., περί συγκροτήσεως του Δ.Σ. της ΕΡΤ Α.Ε. 

5) Τα αριθ. α) 38229/ΔΕΚΟ 2288/24.1.97 και β) 
19102/ΔΕΚΟ 913/11.6.97 έγγραφα του Υπουργείου 
Εθνικής Οικονομίας με τα οποία μας γνωρίζει τον εκπρό¬ 
σωπο της ΟΚΕ στο Δ.Σ. της ΕΡΤ. 

6) Τις διατάξεις του άρθρου 119 του Ν. 2533/97 (ΦΕΚ 
228/Α/11.11.97) με το οποίο τροποποιήθηκε η παράγρα¬ 
φος 3 του άρθρου 6 του Ν. 2414/96 (ΦΕΚ 135Α), αποφα¬ 
σίζουμε: 

Τον διορισμό του Χαράλαμπου Κεφάλα, Προέδρου του 
Εμπορικού Συλλόγου Πειραιώς, Μέλους του Δ.Σ. της 
ΕΣΕΕ, Μέλους της Εκτελεστικής Επιτροπής ΟΚΕ ως εκ¬ 
πρόσωπο της Οικονομικής και Κοινωνικής Επιτροπής 
(ΟΚΕ) στο Διοικητικό Συμβούλιο της ΕΡΤ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΤΥΠΟΥ ΚΑΙ ΜΕΣΩΝ 

ΚΑΙ ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΠΑΝΝΟΣ ΠΑΠΑΝΤΩΝΙΟΥ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 884 (7) 

Τροποποίηση Ο.Ε.Υ. Δήμου Νεάπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με αυτές του άρθρου 26 του Ν. 1832/ 
89. 

2. Τις διατάξεις των άρθρων 1-4 του Ν. 1586/1986. 

3. Τις διατάξεις των Π.Δ. 37α/87 και 22/89. 

4. Τις διατάξεις του Ν. 2503/1997 (ΦΕΚ 167/30.5.97 
τεύχος Α’) και την αριθμ. 4744/27.8.97 απόφασή μας 
περί ορισμού εισηγητών και μεταβίβαση εξουσίας υπο¬ 
γραφής με εντολή Γενικού Γραμματέα αποφάσεων κ.λπ. 

5. Τις αριθμ. 53560/6.8.86, 75643/16.1.87 και 4403/ 
20.1.88 εγκυκλίους του Υπουργείου Εσωτερικών. 

6. Την αριθμ. 162/1997 απόφαση του Δημοτικού Συμ¬ 
βουλίου Νεάπολης, αναφορικά με την τροποποίηση του 
Ο.Ε.Υ. του Δήμου. 

7. Την αριθμ. 1/1998 γνωμοδότηση του Υπηρεσιακού 
Συμβουλίου του άρθρου 8 του Ν. 2307/95, που διατυπώ¬ 
θηκε στο αριθμ. 1/14.1.198 πρακτικό του. 

8. Όλο το σχετικό φάκελλο του Ο.Ε.Υ. του Δήμου Νεά¬ 
πολης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δήμου Νεάπολης, όπως τροποποιήθηκε με την αριθμ. 
162/1997 απόφαση του Δημοτικού Συμβουλίου Νεάπο¬ 
λης και ο οποίος παρουσιάζει την παρακάτω διάρθρωση 
και διαβάθμιση: 

Άρθρο 1 

Το Οργανωτικό σχήμα του Δήμου Νεάπολης καθορίζε¬ 
ται ως εξής: 

Α. Τμήμα Διοικητικών και Οικονομικών Υπηρεσιών στο 
οποίο υπάγονται: 

1. Υπηρεσία Γραφείου Δημάρχου, Δημοσίων Σχέσεων, 
Πολιτιστικών Εκδηλώσεων και Εθιμοτυπίας. 


2. Υπηρεσία Προσωπικού. 

3. Υπηρεσία Δημοτικού Συμβουλίου - Δημαρχιακής Επι¬ 
τροπής. 

4. Υπηρεσία Μητρώων Αρρένων - Δημοτολογίου - 
Στρατολογίας - Εκλογικών Καταλόγων - Επιδοτήσεων γε¬ 
νικά. 

5. Υπηρεσία Πρωτοκόλλου - Διεκπεραίωσης - Αρ¬ 
χείου. 

6. Υπηρεσία Λογιστηρίου. 

7. Υπηρεσία βεβαιώσεως Δημοτικών Εσόδων. 

8. Υπηρεσία Ύδρευσης - Κήπων και Δενδροστοιχειών- 
Νεκροταφείων. 

9. Υπηρεσία Καθαριότητας - Αποχέτευσης. 

10. Υπηρεσία Σφαγείων - Λαϊκών Αγορών. 

11. Υπηρεσία Ληξιαρχείου. 

12. Υπηρεσία Τεχνική εκτέλεσης Δημοτικών Έργων - 
Προμηθειών - σχεδίου Πόλης. 

Άρθρο 2 

Η οργανική σύνθεση και διαβάθμιση του τακτικού προ¬ 
σωπικού του Δήμου ορίζεται ως παρακάτω: 

ΚΛΑΔΟΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Μία (1) θέση Προϊσταμένου Τμήματος με βαθμό Α. 
Στην παραπάνω θέση τοποθετείται υπάλληλος των κα¬ 
τηγοριών ΠΕ, ΤΕ, ΔΕ Διοικητικού με βαθμό Α. 
ΚΑΤΗΓΟΡΙΑ ΠΕ 

1. Κλάδος ΠΕΙ Διοικητικού 
Μία (1) θέση με βαθμούς Δ-Α 

2. Κλάδος ΠΕ3 Πολιτικών Μηχανικών 
Μία (1) θέση με βαθμούς Δ-Α 
ΚΑΤΗΓΟΡΙΑ ΔΕ 1 Διοικητικού 

1. Κλάδος ΔΕ 1 Διοικητικού 
Τρεις (3) θέσεις με βαθμούς Δ-Α 

2. Κλάδος ΔΕ 15 Εισπρακτόρων 
Δύο (2) θέσεις με βαθμούς Δ-Α 

3. Κλάδος ΔΕ 5 Εργοδηγών 
ΜΙα (1) θέση με βαθμούς Δ-Α 

4. Κλάδος ΔΕ 29 Οδηγών Αυτ/των 
Μία (1) θέση με βαθμούς Δ-Α 

5. Κλάδος ΔΕ 30 Τεχνιτών 
Μία (1) θέση με βαθμούς Δ-Α 

6. Κλάδος ΔΕ 24 Ηλεκτρολόγων 
Μία (1) θέση με βαθμούς Δ-Α 

7. Κλάδος ΔΕ 28 Χειριστών Μηχ/των 
Μία (1) θέση με βαθμούς Δ- Α 

8. Κλάδος ΔΕ 35 Δενδροκηπουρών 
Μία (1) θέση με βαθμούς Δ-Α 

9. Κλάδος ΔΕ 38 προγρ/τών Η/Υ 
Μία θέση με βαθμούς Δ-Α 

ΚΑΤΗΓΟΡΙΑ ΥΕ 

1. Κλάδος ΥΕ κλητήρων - θυρωρών - Γ ενικών καθηκό¬ 
ντων 

Μία (1) θέση με βαθμούς Ε-Γ 

2. Κλάδος ΥΕ 16 Εργατών 

Δύο (2) θέσεις εργατών καθ/τας με βαθμούς Ε-Γ 
Μία (1) θέση εργάτη Γεν. Καθηκόντων με βαθμούς Ε-Γ 
ΠΡΟΣΩΠΟΠΑΓΕΙΣ ΘΕΣΕΙΣ Ν. 2503/97 
Μία (1) θέση ΔΕΙ Διοικητικού με βαθμούς Δ-Α 
ΠΡΟΣΩΠΟΠΑΓΕΙΣ ΘΕΣΕΙΣ εγκ. ΔΙ- 
ΠΙΔ/Φ42/24/11440/3.12.86 που κυρώθηκε με το άρθρο 
25 Ν. 1735/87. 

Μία (1) θέση ΥΕ 16 εργάτη με βαθμούς Ε- Γ 

Μία (1) θέση εργάτη ύδρευσης με βαθμούς Ε-Γ 

ΠΡΟΣΩΠΟΠΑΓΕΙΣ ΘΕΣΕΙΣ Ν. 1586/86 

Μία (1) θέση ΤΕ 17 Διοικητικών - Λογιστικών με βαθ¬ 
μούς Δ-Α 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ I. Δ. ΑΟΡΙ¬ 
ΣΤΟΥ ΧΡΟΝΟΥ 

ΠΡΟΣΩΠΟΠΑΓΕΙΣ Ν. 1476/84 

Μία (1) θέση Τεχν. υδραυλικών (υπηρετεί) 

Άρθρο 3 

Τα θέματα που αφορούν στους διορισμούς, στα καθή¬ 
κοντα, στους περιορισμούς στην αστική ευθύνη, στα δι¬ 
καιώματα, στις μεταβολές υπηρεσιακής κατάστασης του 
τακτικού και του με σχέση εργασίας ιδιωτικού δικαίου 
προσωπικού που υπάγεται στις διατάξεις του παρόντος 
Οργανισμού διέπονται από την εκάστοτε ισχύουσα Νομο¬ 
θεσία «περί Κώδικος καταστάσεως προσωπικού των 
ΟΤΑ». 

Άρθρο 4 

Τα αντικείμενα και οι αρμοδιότητες των Υπηρεσιών που 
αναφέρθηκαν είναι: 

1) Υπηρεσία Γραφείου Δημάρχου, Δημοσίων Σχέσεων, 
Πολιτιστικών εκδηλώσεων και εθιμοτυπίας. 

Βοηθά το Δήμαρχο για τις επικοινωνίες του με πρόσωπα 
και Υπηρεσίες εκτός Δημαρχείου. 

Τηρεί ημερολόγιο των συναντήσεων του Δημάρχου και 
τον τηρεί ενήμερο για επικείμενα Συμβούλια ή Συσκέψεις 
ή Συνέδρια στα οποία μετέχει. 

Επιμελείται τέλος πάνω σε πολιτιστικές υποθέσεις και 
σε θέματα εθιμοτυπίας. 

2. Υπηρεσία Προσωπικού (Τμηματάρχης) 

Παραλαμβάνει, αποσφραγίζει και θεωρεί την αλληλο¬ 
γραφία που απευθύνεται στο Δήμο και τη διαβιβάζει προς 
τα Γραφεία δια του Γενικού Πρωτοκόλλου. 

Επιθεωρεί την εξερχόμενη από το Δήμο αλληλογραφία. 
Παρακολουθεί την ενδιαφέρουσα στο Δήμο Νομοθεσία 
και Νομολογία και ενημερώνει τις Δημοτικές υπηρεσίες γΓ 
αυτές. Καθοδηγεί ελέγχει και επιβλέπει το τακτικό και 
ημερομίσθιο προσωπικό του Δήμου, διαθέτει αυτό ανά¬ 
λογα με τις ανάγκες κάθε φορά για την εύρυθμη λειτουρ¬ 
γία των υπηρεσιών, παρέχει σ' αυτό οδηγίες και κατευθύν¬ 
σεις σε ζητήματα γενικής υπηρεσιακής φύσεως και μερι¬ 
μνά στις περιπτώσεις πειθαρχικών αδικημάτων για την κί¬ 
νηση της πειθαρχικής διώξεως κατά των παραβατών. 

Αναθέτει σε οποιονδήποτε των υπαλλήλων κάθε πρό¬ 
σθετη έκτακτη υπηρεσία έστω και άσχετη προς την ειδική 
αρμοδιότητά τους. Εισηγείται στο Δήμαρχο τα επιβαλλό¬ 
μενα μέτρα για την εύρυθμη λειτουργία των υπηρεσιών. 

Επιμελείται της εφαρμογής πειθαρχικών αποφάσεων. 

Ανακοινώνει τις εγκύκλιες διαταγές του Δημάρχου. 

Γενικά προίσταται όλων των Υπηρεσιών του Δήμου. 

Καταρτίζει τα σχέδια Οργανισμού Εσωτερικής Υπηρε¬ 
σίας και το Πρόγραμμα εργασίμων ωρών. 

Επιμελείται της εφαρμογής των Νόμων περί Δημοτικών 
τακτικών εκτάκτων ημερομισθίων κλπ υπαλλήλων. 

Διενεργεί τη διαδικασία πρόσληψης και εκτελεί διορι¬ 
σμούς, αποφάσεις προαγωγών, απολύσεων, αποδοχής 
παραιτήσεων, μετατάξεων, μεταθέσεων, τοποθετήσεων 
αποσπάσεων, χορηγήσεως αδειών του προσωπικού. 


Τηρεί τα μητρώα και τους ατομικούς φακέλλσυς του 
Προσωπικού του Δήμου. 

Συντάσσει τους Πίνακες Αρχαιότητας. Τηρεί βιβλίο πα¬ 
ρουσίας υπαλλήλων. 

Επιμελείται για τη συγκέντρωση όλων των στοιχείων 
που απαιτούνται και ενεργεί για την απονομή συντάξεως 
στους Δημοτικούς υπαλλήλους. 

Μεριμνά για την απονομή στους Δημοτικούς Συνταξιού¬ 
χους του εφ' άπαξ ή καθώς και του μηνιαίου βοηθήματος 
που παρέχονται από το Τ.Α.Δ.Κ.Υ. 

Ενεργεί για την αναγνώριση και εξαγορά της προϋπηρ- 
σίας των Δημοτικών Υπαλλήλων ή για την επιστροφή των 
εισφορών που καταβλήθηκαν υπέρ του Ταμείου αυτού ή 
άλλου. 

Επιμελείται για την ταχεία και ορθή διεκπεραίωση των 
υποθέσεων διοικ. φύσης για την εύρυθμη λειτουργία των 
γραφείων και για την ομαλή και απρόσκοπτη διεκπεραί¬ 
ωση των αντιστοίχων υποθέσεων από τους αρμόδιους 
υπαλλήλους. 

Μεριμνά για την τήρηση των βιβλίων και στοιχείων που 
προβλέπονται από τις διατάξεις του Β.Δ. 542/61. 

Συντάσσει τις ετήσιες εκθέσεις ουσιαστικών προσό¬ 
ντων των υπαλλήλων ως πρώτος κριτής. 

3. ΥΠΗΡΕΣΙΑ ΔΗΜΟΤΙΚΟΥ ΣΥΜΒΟΥΛΙΟΥ ΔΗΜΑΡ¬ 
ΧΙΑΚΗΣ ΕΠΙΤΡΟΠΗΣ ΚΑΙ ΑΠΟΦΑΣΕΩΝ ΔΗΜΑΡΧΟΥ 

Μετέχει στις συνεδριάσεις των παραπάνω οργάνων με 
τον αρμόδιο υπάλληλο ο οποίος φροντίζει για τα σχετικά 
πρακτικά, αποφάσεις ή γνωμοδοτήσεις. Διατυπώνει και 
φροντίζει για τη δακτυλογράφηση, διεκπεραίωση και κα- 
θαρογραφή τους στα επίσημα βιβλία του Δήμου. 

Τηρεί ευρετήριο των αποφάσεων που λαμβάνονται: 

4. ΥΠΗΡΕΣΙΑ ΜΗΤΡΩΩΝ ΑΡΡΕΝΩΝ - ΔΗΜΟΤΟΛΟ¬ 
ΓΙΩΝ - ΣΤΡΑΤΟΛΟΓΙΑΣ 

Τηρεί τα βιβλία των Γενικών Μητρώων Δημοτών και των 
δύο φύλων μετά των βοηθητικών βιβλίων και τη σχετική 
αλληλογραφία. 

Τηρεί τα μητρώα αρρένων. 

Τηρεί τα εκ της νομοθεσίας περί στρατιωτικών εισφο¬ 
ρών και ναυλώσεων επιβαλλόμενα βιβλία. 

Τηρεί το βιβλίο Δημοτών μετά των αντιστοίχων φακέλ- 
λων. 

Επιμελείται της εφαρμογής των περί Δημοτών διατά¬ 
ξεων όπως αυτές καθορίζονται από τις νομοθεσίες περί 
Δήμων και Κοινοτήτων και του Νόμου περί ιθαγενείας. 
Διεξάγει κάθε υπηρεσία αφορώσα την εφαρμογή των κει¬ 
μένων διατάξεων περί στρατιωτικών εισφορών και επιτά¬ 
ξεων. 

Διεξάγει κάθε εργασία κατά τας κειμένας διατάξεις που 
έχει σχέση με τη σύνταξη και τη διεξαγωγή των Βουλευτι¬ 
κών ή Δημοτικών εκλογών. 

Τηρεί πλήρη σειρά των καταλόγων που ισχύουν κάθε 
φορά και χορηγεί τα κατά Νόμο πιστοποιητικά και βεβαιώ¬ 
σεις. 

Εκδίδει τα πιστοποιητικά περί δημοτικότητας, οικογε¬ 
νειακής κατάστασης, εκλογικής χρήσης κλπ. 

Παρέχει κάθε πληροφορία επί της κληρονομικής και πε¬ 
ριουσιακής καταστάσεως των αποβιοϋντων δημοτών στην 
Οικονομική Εφορία. 

Τηρεί αρχείο των στατιστικών απογραφών και βοηθεί το 
έργο της Εθνικής Στατιστικής Υπηρεσίας. 

Διεξάγει κάθε υπηρεσία και αλληλογραφία με θέμα τα 
σχετικά με τα παραπάνω αντικείμενα. 

5. ΥΠΗΡΕΣΙΑ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΕΩΣ 
ΑΡΧΕΙΟΥ 

Στην αρμοδιότητα του Γραφείου τούτου ανήκει: 

Η καταχώρηση στο πρωτόκολλο και ευρετήριο των ει¬ 
σερχομένων και εξερχομένων εγγράφων, η συσχέτιση αυ¬ 
τών, η εγγραφή στα βιβλία διανομής και η άμεση παρά¬ 
δοση στα οικεία γραφεία και υπηρεσίες προς ενέργεια. 

Η ταχεία αντιγραφή και δακτυλογράφηση των εγγρά¬ 
φων και η καταχώρηση αυτών στα βιβλία διεκπεραιώσεως 
και επιδόσεως, η φακέλλωση και αποστολή των. Η δακτυ¬ 
λογράφηση των πρακτικών και αποφάσεων του Δημοτικού 
Συμβουλίου και του Δημάρχου. 

Η μετά την διεκπεραίωση των εγγράφων καταχώρηση 
οτο πρωτόκολλο και ευρετήριο και η φύλαξη αυτών στο 
αρχείο ή η επιστροφή στις υπηρεσίες εφ’ όσον σημειώνε¬ 
ται ως επιστρεπτέα. 

Η παραλαβή και η ταξινόμηση των δια το αρχείο προορι- 
ζομένων εγγράφων και η καλή τήρηση και διαφύλαξη του 
αρχείου τούτου και κατόπιν εγκρίσεως του Δημάρχου κα- 
τόρτηση των εξ αυτών εξαγομένων αντιγράφων. Η τήρηση 
του ευρετηρίου των λαμβανομένων αποφάσεων του Δη¬ 
μοτικού Συμβουλίου και ενημέρωση αυτού δια των πσρε- 
χομένων εγκρίσεων των αρμοδίων αρχών. 

6. ΥΠΗΡΕΣΙΑ ΛΟΓΙΣΤΗΡΙΟΥ 
Αρμοδιότητες του γραφείου τούτου είναι: 

Η κατάρτιση σε συνεργασία με τον Προϊστάμενο Υπηρε¬ 
σιών και του Γραφείου βεβαιώσεων Δημοτικών εσόδων και 
λοιπών υπηρεσιών του σχεδίου του προϋπολογισμού και 
απολογισμό εσόδων και εξόδων και των εκθέσεων αυτών. 

Η παρακολούθηση της πορείας της εκτελέσεως του 
προϋπολογισμού εσόδων και εξόδων και εισήγηση κάθε 
τροποποίησης αυτού. 

Η εκκαθάριση κατά τας κειμένας διατάξεις και εντολή 
εξόδων του προϋπολογισμού. 

Η συγκέντρωση στατιστικών αναφερομένων γενικά σε 
οικονομικά ζητήματα. 

Η τήρηση του βιβλίου επίπλων και σκευών των προμη- 
θευομένων για τις υπηρεσίες του Δήμου και ο περιοδικός 
έλεγχος για την ύπαρξή των. 

Η παρακολούθηση των τιμών των διαφόρων ειδών και 
υλικών για ενημέρωση για τις απ’ευθείας προμήθειες από 
το Δήμο. 

Η διεξαγωγή της αλληλογραφίας του γραφείου τού¬ 
του. 

7. ΥΠΗΡΕΣΙΑ ΒΕΒΑΙΩΣΕΩΣ ΔΗΜΟΤΙΚΩΝ ΕΣΟΔΩΝ 
Στην αρμοδιότητα του γραφείου τούτου υπάγεται: 

Η κατά τας κειμένας διατάξεις του Κώδικα Δήμων και 
Κοινοτήτων νομοθεσίας, διαταγμάτων και κανονισμών βε¬ 
βαίωση φόρων, τελών και δικαιωμάτων του Δήμου. 

Ο έλεγχος των στοιχείων βεβαιώσεως κάθε άλλης δη¬ 
μοτικής προσόδου ή βεβαιωτικών καταστάσεων, χρηματι¬ 
κών καταλόγων κλπ. 

Η εκτέλεση κάθε προπαρασκευαστικής εργασίας που 
αφορά στη γραφή των βεβαιωθέντων ή επιστροφή αχρεω- 
στήτως εισπραχθέντων φόρων, τελών και δικαιωμάτων και 
η κατάρτιση των πρωτοκόλλων εκπτώσεως ή διαγραφής 
και καταστάσεως επιστροφής. 

Η μέριμνα για την έγκαιρο κατάρτιση φορολογικών κα¬ 
ταλόγων και η ενέργεια κάθε σχετικής εργασίας για την 
έκθεση κοινοποίηση και οριστικοποίηση αυτών. Η συγκέ¬ 
ντρωση, ο έλεγχος και η ταξινόμηση κατά είδος φόρου σε 
ιδιαιτέρους φακέλλους όλων των στοιχείων που σχετίζο¬ 


νται με τους Δημοτικούς φόρους, τέλη και δικαιώματα. 

Η μέριμνα της αποστολής στο Δημόσιο Ταμείο των για 
την είσπραξη των Δημοτικών προσόδων νομίμων στοι¬ 
χείων βεβαιώσεως. 

Η συμπλήρωση στοιχείων για τους καταναλωτές ΔΕΗ 
για την επιβολή τέλους καθαριότητας και φωτισμού και τή¬ 
ρηση βιβλίου οικοδομικών αδειών για τον έλεγχο των δη- 
λουμένων κατά τ.μ. οικιών και καταστημάτων για τα συνει- 
πρατόμενα από τη ΔΕΗ τέλη καθαριότητας και φωτισμού. 

Η παρακολούθηση, εξακρίβωση, και εγγραφή στους φο¬ 
ρολογικούς καταλόγους κάθε νέας οικοδομής ή παραλει- 
φθέντας επ' αυτούς υποχρέου στην καταβολή τέλους ή 
δικαιώματος. 

Η βεβαίωση των από το γραφείο ύδρευσης συντασσοε- 
μένων καταλόγων υδρεύσεως για την ποσότητα νερού 
που ξοδεύεται ανά υδρόμετρο. 

Η παρασκευή και διενέργεια περιοδικής απογραφής οι¬ 
κοδομών για ενημέρωση των οικείων καταλόγων. 

Η διεξαγωγή κάθε προπαρασκευαστικής εργασίας για 
τις επιτροπές επίλυσης των μεταξύ Δήμου και των φορο- 
λογουμένων φορολογικών διαφορών και αμφισβητήσεων 
γενικά περί οφειλομένων δημοτικών φόρων, τελών και δι¬ 
καιωμάτων. 

Η κοινοποίηση από τα αρμόδια όργανα του Δήμου των 
αποφάσεων των παραπάνω επιτροπών και η παρακολού¬ 
θηση της έγκαιρης εκτέλεσής των. 

Η κοινοποίηση κάθε είδους εγγράφου, προσκλήσεων 
και ειδοποιήσεων και η διεξαγωγή κάθε υπηρεσίας που 
αφορά την κανονική βεβαίωση των δημοτικών εσόδων. 

Η εκτέλεση κάθε εργασίας που σχετίζεται με τη κτημα¬ 
τική περιουσία του Δήμου και τα έσοδα της. 

Η βεβαίωση των προσόδων από την συμμετοχή του Δή¬ 
μου σε επιχειρήσεις ή εκμεταλλεύσεις. 

Η διεξαγωγή κάθε υπηρεσίας και αλληλογραφίας που 
αφορά την κτηματική περιουσία του Δήμου και τα έσοδα 
αυτής. 

ΥΠΗΡΕΣΙΑ - ΥΔΡΕΥΣΕΩΣ - ΚΗΠΩΝ ΚΑΙ ΔΕΝΔΡΟ- 
ΣΤΟΙΧΕΙΩΝ ΝΕΚΡΟΤΑΦΕΙΩΝ 
Στην αρμοδιότητα της υπηρεσίας αυτής είναι: 
Παρακολουθεί από κοντά την κανονική διανομή του νε¬ 
ρού στην πόλη και την τροφοδοσία των δεξαμενών διανο¬ 
μής- 

Επιβλέπει και παρακολουθεί τους εξωτερικούς αγω¬ 
γούς του υδραγωγείου και επιμελείται τη συντήρηση και 
επισκευή των βλαβών που παρουσιάζονται όσο και των 
σωληνώσεων του εσωτερικού δικτύου υδρεύσεως χωρίς 
αναβολή. 

Εποπτεύει την κανονική λειτουργία των αντλιοστασίων 
του Δήμου. 

Επιμελείται για την καταγραφή των υδρομετρητών. 
Επιβλέπει την έντεχνο και κανονική σύνδεση των παρο¬ 
χών υδρεύσεως. 

Επιβλέπει την κανονική χλωρίωση του νερού, του καθα¬ 
ρισμού των δεξαμενών και φρεατιδίων του υδραγω¬ 
γείου. 

Παρακολουθεί τις αποδόσεις των πηγών και αναφέρει 
σχετικά. 

Επιμελείται την επισκευή των υδρομετρητών και υπο¬ 
βάλλει κατάσταση στο γραφείο ύδρευσης περί φθαρμέ¬ 
νων και ανεπιδέκτων επισκευής. 

Παρακολουθεί και καταγγέλει κάθε αυθαίρετο επέμ¬ 
βαση στο εσωτερικό και εξωτερικό δίκτυο υδρεύσεως. 

Γενικά εισηγείται τη λειτουργία της υδρεύσεως της πό¬ 
λης. 

ΥΠΗΡΕΣΙΑ ΚΗΠΩΝ 

Η Υπηρεσία αυτή φροντίζει για την δενδροφύτευση, 
καλλιέργεια, κλάδεμα, καθάρισμα κήπων, πεζοδρομίων 
και κάθε κοινόχρηστου χώρου. 

ΥΠΗΡΕΣΙΑ ΝΕΚΡΟΤΑΦΕΙΩΝ 

Η Υπηρεσία αυτή επιμελείται για την καθαριότητα των 
χώρων του Νεκροταφείου και τις άλλες εργασίες ως ο 
σχετικός κανονισμός Νεκροταφείου. 

ΥΠΗΡΕΣΙΑ ΚΑΘΑΡΙΟΤΗΤΑΣ - ΑΠΟΧΕΤΕΥΣΗΣ 

Η Υπηρεσία αυτή φροντίζει για την καθαριότητα με την 
δια των συνεργείων καθαριότητας των Δημοτικών οδών, 
πλατειών και κοινοχρήστων χώρων της πόλεως. 

Της εκκενώσεως των δοχείων απορριμάτων οικιών και 
καταστημάτων και της μεταφοράς αυτών με τα αυτοκί¬ 
νητο στο σκουπιδότοπο. 

Επιβλέπει για την τήρηση της καθαριότητας των Δημοτι¬ 
κών αποχωρητηρίων, των Δημοτικών Σφαγείων και των 
Λαϊκών αγορών. 

Επιμελείται της καθαριότητας των αποχετευτικών αγω¬ 
γών της πόλεως και της λειτουργίας του δικτύου αυτών. 

Επεμβαίνει στην κατάσβεση πυρκαϊών με τα μέσα που 
διαθέτει ο Δήμος. 

Επιμελείται για τη συντήρηση των αυτοκινήτων καθαριότη¬ 
τας του Δήμου και του καταβρεκτικού αυτοκινήτου. 

Τηρεί βιβλίο αναλωσίμων και καυσίμων και λιπαντι- 
κών. 

Επιμελείται της μεταφοράς νερού για το πότισμα των 
κηπαρίων και δενδρυλίων του Δήμου με το βυτιοφόρο αυ¬ 
τοκίνητο και γενικά τη μεταφορά νερού σε έκτακτες ανά¬ 
γκες. 

Εισηγείται γενικά κάθε θέμα που έχει σχέση με την απο¬ 
τελεσματική καθαριότητα της πόλεως. 

ΤΕΧΝΙΚΗ ΥΠΗΡΕΣΙΑ 

1. Γραφείο εκτελέσεως Δημοτικών έργων και προμη¬ 
θειών. 

2. Γραφείο Σχεδίου Πόλεως. 

Η Τεχνική Υπηρεσία οργανώνει τη δραστηριότητα του 
Δήμου στον Τεχνικό Τομέα. Παρακολουθεί, εποπτεύει 
συντονίζει, καθοδηγείτο γραφεία του Τεχνικού Τμήματος 
για την ορθολογικότερη και αποτελεσματικότερη από¬ 
δοση εργασίας. 

Στην υπηρεσία Δημοτικών έργων και μελετών ανάγεται 
η σύνταξη μελετών για τα Δημοτικά γενικώς έργα και για 
την προμήθεια υλικών, μηχανημάτων, επίπλων κ.λπ. 

Η Δημοπράτηση, ανάθεση εκτέλεσης και η επίβλεψη 
των Δημοτικών έργων. 

Η εκτέλεση των έργων που θα γίνονται με αυτεπιστα¬ 
σία. 

Η διενέργεια αυτοψιών, επιμετρήσεων και εξακριβώ¬ 
σεων τεχνικής φύσεως. 

Η οργάνωση και η παρακολούθηση της καλής απόδοσης 
εργασίας από μέρους των εργαζομένων στο τεχνικό συ¬ 
νεργείο του Δήμου. 

Η έγκαιρη απορρόφηση των πιστώσεων για τα εκτελού- 
μενα δημοτικά έργα και η επίσης έγκαιρη σύνταξη των 
πρωτοκόλλων παραλαβής των έργων. 

Η διαδικασία για τη χορήγηση αδειών τομής οδοστρω¬ 
μάτων. 

Η σύνταξη μελετών για την ανάπτυξη του πρασίνου και η 
εκτέλεση και η επίβλεψη των έργων αυτών. 


Ο έλεγχος και ο καθορισμός μηκοτομών των οδών. 

Η τήρηση των βιβλίων και στοιχείων όπως προβλέπονται 
από τις κείμενες διατάξεις. 

Γραφείο Σχεδίου. 

Τηρεί το αρχείο του ρυμοτομικού σχεδίου πόλεως του 
οποίου τις τροποποιήσεις μεταβολές και επεκτάσεις 
ανελλειπώς παρακολουθεί ώστε να υφίσταται πάντοτε 
πλήρη ενημέρωση επί του εκάστοτε ισχύοντος ρυμοτομι¬ 
κού σχεδίου πόλεως. 

Επιμελείται την έκδοση των σχετικών πράξεων αναλογι¬ 
σμού και τακτοποιήσεως οικοπέδων κατά τας απόψεις 
του Δήμου και προετοιμάζει από απόψεως σχεδίου πό¬ 
λεως την όλη προεργασία για τις διανοίξεις των εγκεκρι¬ 
μένων οδών και πλατειών. Μεριμνά για την τοποθέτηση πι¬ 
νακίδων ονοματοθεσίας οδών πλατειών και αριθμήσεις οι¬ 
κιών. Εκτελεί κάθε εργασία που σχετίζεται με την εκτέ¬ 
λεση έργων και προμηθειών υλικών κατασκευής τούτων 
και τηρεί αρχείο όλων των διαταγμάτων και διαταγών που 
ανάγονται στον τρόπο εκτελέσεως. 

ΥΠΗΡΕΣΙΑ ΛΗΞΙΑΡΧΕΙΟΥ 

Η Ληξιαρχική υπηρεσία του Δήμου ανατίθεται εις τινα 
των υπαλλήλων αυτού προσθέτως των κυρίως αυτού κα¬ 
θηκόντων οριζομένων με αναφορά του Δημάρχου δι' απο- 
φάσεως του Δ/ντή Δ/νσηςΤοπ, Αυτ/σηςκαιΔ/νσηςΛασι- 
θίου η οποία δημοσιεύεται στην Εφημερίδα της Κυβερνή- 
σεως, εργαζόμενον υπερωριακώς και αμειβόμενον δυνά¬ 
μει των διατάξεων του άρθρου 15 του Ν.Δ. 689/1970 
«περί ρυθμίσεως θεμάτων του Οργανισμού Τοπικής Αυτο- 
διοικήσεως». 

Μεριμνά την τήρηση και υπογραφή των ληξιαρχικών βι¬ 
βλίων και για την έκδοση σύμφωνα με αυτά των αιτουμέ- 
νων πιστοποιητικών αντιγραφών και αποσπασμάτων. Τη¬ 
ρεί την αλληλογραφία σύμφωνα με το Νόμο 344 «περί λη¬ 
ξιαρχικών πράξεων κ.λπ.·> και τα από το Νόμο προβλεπό- 
μενο βιβλία. 

ΙΑΤΡΙΚΗ ΠΕΡΙΘΑΛΨΗ - ΕΞΟΔΑ ΚΗΔΕΙΑΣ 

Η ιατροφαρμακευτική και νοσοκομειακή περίθαλψη του 
προσωπικού του Δήμου παρέχεται κατά τις εκάστοτε ισχύ- 
ουσες διατάξεις του Τ.Υ.Δ.Κ.Υ. (Ταμείο Υγείας Δημοτι¬ 
κών και Κοινοτικών Υπαλλήλων), στο οποίο υποχρεωτικά 
είναι ασφαλισμένο. 

2. Τα έξοδα κηδείας των αποβιούντων Δημοτικών υπαλ¬ 
λήλων διέπονται από τις εκάστοτε ισχύουσες διατάξεις 
του Κώδικος Δημοσίων Διοικητικών Υπαλλήλων και κατα¬ 
βάλλονται προς τη σύζυγο ή τον σύζυγον, τα τέκνα, τους 
γονείς ή τοιούτων μη υπαρχόντων εις τον επιμεληθέντα 
της κηδείας πρόσωπον δια χρηματικού εντάλματος εκδι- 
δομένου επί τη βάσει: 

1. Αιτήσεως του δικαιούχου προσώπου. 

2. Ληξιαρχικής πράξεως θανάτου. 

3. Βεβαιώσεως του Δημάρχου ότι ο θανών ετύγχανε τα¬ 
κτικός υπάλληλος του Δήμου, σημειουμένων αναλυτικώς 
των μηνιαίων αποδοχών αυτού. 

Τα έξοδα είναι ίσα προς τα καθοριζόμενα δια τους διορι- 
σθέντες τακτικούς Δημοσίους υπαλλήλους (αριθμ. 87 Ν. 
1811/γνωμ. Ολ. Ν.Σ Κ. 922/9/41/14 Υ.Ε. 39433/160/ 
21.8.1957). 

Η κατανομή του προσωπικού στα Τμήματα και Υπηρε¬ 
σίες ενεργείται με απόφαση του Δημάρχου. 

Τα του διορισμού των καθηκόντων και περιορισμών του 
χρόνου εργασίας της εποπτικής ευθύνης των δικαίωμά- 

των, πειθαρχικών αδικημάτων και ποινών και τα της λύ- 
σεως της υπαλληλικής σχέσεως των εις τας διατάξεις του 
παρόντος οργανισμού υπαγομένων υπαλλήλων κλπ. διέ- 
πονται υπό των διατάξεων του Ν.Δ. 1188/1981, του υπ’ 
αριθ. 282/1972 Ν,Δ/τος και του αριθμ. 280/1976 Π.Δ/ 
τος. 

Ο Οργανισμός αυτός ψηφϊσθηκε κατά τη συνεδρίαση 
του Δημοτικού Συμβουλίου στις 26 Νοεμβρίου 1997 με 
την αριθ. 162/97 απόφασή του. 

Από τη δημοσίευση δε της έγκρισής του στην Εφημε¬ 
ρίδα της Κυβερνήσεως παύει η ισχύς του ψηφισθέντος με 
την αριθμ. 241/1951 απόφαση και των αριθμ. 11/1963, 


79/1967, 103/1972, 114/1974, 21/1978, 28/1985 και 
54/1988 και 101 /91 αποφάσεων που τροποποιούν αυτόν. 

Άρθρο 5 

Από την παρούσα απόφαση προκαλείται ετήσια δαπάνη 
10.202.192 δραχμών η οποία θα βαρύνει τον προϋπολογι¬ 
σμό του Δήμου οικονομικού έτους 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 3 Μαρτίου 1998 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


